周家怡自爆劣行
藝人周家怡與李靖筠主持的網上節目《恨駕女團》,新一集大談如廁話題,家怡自爆小時候很討人厭:「食大牌檔我會突然扮作嘔,見到坑渠邊又會扮作嘔,所以我細個真係好乞人憎㗎!上咗中學好啲,但我嗰陣唔可以喺街度屙屎,我意思係唔可以喺街嘅洗手間便便。」
李靖筠亦自爆不能在外「開大」,問到拍戲時如何解決,她直言:「所以我拍親都便秘,如果化妝間喺廁所隔籬,我真係屙唔到,會畀人聽到㗎嘛!有次去露營食咗好多嘢,但個廁所好惡劣,由於現場有好多牛,我就諗:『喺啲牛屎隔籬屙應該唔係好覺。』但朋友話:『牛屎咁大,人屎咁細,聽日天光就會見到。』我最後都冇屙到!」